open-index/open-wikipedia-markdown huggingface dataset:
Άνθιμος Σαρίδης

Ο **Μαρωνείας Άνθιμος**, κατά κόσμο **Γεώργιος Σαρίδης** (1870-1938) ήταν Μητροπολίτης Βιζύης από τις 19 Φεβρουαρίου 1908 και Επίσκοπος Μαρωνείας και Θάσου από τις 17 Νοεμβρίου 1922 μέχρι την ημέρα του θανάτου του, στις 4 Αυγούστου 1938. 

## Βιογραφία
Γεννήθηκε στα Υψωμάθεια της Κωνσταντινουπόλεως και φοίτησε στη Θεολογική Σχολή της Χάλκης, από όπου απεφοίτησε το 1896. Κατόπιν υπηρέτησε ως αρχιδιάκονος της Μητροπόλεως Αμασείας και τον Νοέμβριο του 1898 διορίσθηκε ιεροκήρυκας της ενορίας Κοντοσκαλίου Κωνσταντινουπόλεως. Στις 20 Νοεμβρίου 1899 εξελέγη τιτουλάριος Επίσκοπος Ροδοστόλου, έχοντας συνυποψηφίους τους αρχιμανδρίτες Σμάραγδο Χατζηευσταθίου (προϊστάμενο του Ιερού Ναού Αγίου Ιωάννου των Χίων Γαλατά Κωνσταντινουπόλεως) και Πολύκαρπο Θεολογίδη (προϊστάμενο της Κοινότητος Τζιβαλίου Κωνσταντινουπόλεως). Πρεσβύτερος χειροτονήθηκε στις 22 Νοεμβρίου 1899 από τον Μητροπολίτη Πελαγωνείας Αμβρόσιο και τρεις ημέρες αργότερα επίσκοπος από τον Μητροπολίτη Αμασείας Άνθιμο. Ως τιτουλάριος Ροδοστόλου, ο Άνθιμος Σαρίδης εκτελούσε χρέη βοηθού επισκόπου της Μητροπόλεως Αδριανουπόλεως με έδρα τις Σαράντα Εκκλησιές.

Στις 31 Μαρτίου 1905 εξελέγη Μητροπολίτης Μογλενών (Φλωρίνης) με 6 ψήφους έναντι 1 ψήφου που έλαβε ο Επίσκοπος Τρωάδος Τιμόθεος και 1 ψήφου που έλαβε ο αρχιμανδρίτης Μελέτιος Λουκάκης. Για την αξιόλογη δράση του εκεί, καθώς και στη Μητρόπολη Βιζύης όπου μετατέθηκε το 1908, ο Άνθιμος προσλήφθηκε από τον Οικουμενικό Πατριάρχη Ιωακείμ Γ΄ ως «αριστίνδην» συνοδικός. Μάλιστα ο Ιωακείμ τού ανέθεσε και μία δύσκολη εμπιστευτική αποστολή στα Ιεροσόλυμα το 1921. Υπήρξε ένας από τους τρεις υποψήφιους για τον πατριαρχικό θρόνο μετά τον θάνατο του Ιωακείμ. Επί της αρχιερατείας του Ανθίμου ως Επισκόπου Μαρωνείας και Θάσου συνεχίσθηκε και ολοκληρώθηκε η εγκατάσταση των προσφύγων από την Ανατολική Θράκη, τον Πόντο και την Μικρά Ασία στην επαρχία Μαρωνείας και η αποκατάστασή τους. Επίσης συντελέστηκε η εκούσια ανταλλαγή των βουλγαρόφωνων της περιοχής με τους Έλληνες της βόρειας Θράκης, πολλοί από τους οποίους εγκαταστάθηκαν στη Μητρόπολη Μαρωνείας.

Το 1919 ως μέλος της συνόδου διορίσθηκε πρόεδρος της επιτροπής για την εξέταση του ημερολογιακού ζητήματος, σχετικώς με το οποίο συνέγραψε το 1932 εμπεριστατωμένη πραγματεία. Σε ηλικία 68 ετών απεβίωσε (και κηδεύθηκε με μεγάλες τιμές) στην Κομοτηνή, τάφηκε στον περίβολο του εκεί Ιερού Ναού της του Θεού Σοφίας, ενώ στην οδό μπροστά στον ναό δόθηκε το όνομά του.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 656
* Στίλπωνος Κυριακίδου: *Περί την Ιστορίαν της Θράκης – Ο Ελληνισμός των συγχρόνων Θρακών*, Θεσσαλονίκη 1960

## Εξωτερικοί σύνδεσμοι
* «Ο Σεβασμιώτατος Μητροπολίτης Μαρωνείας και Θάσου κυρός Άνθιμος (1870-1938)»

Κατηγορία:Μητροπολίτες Βιζύης
Κατηγορία:Μητροπολίτες Μαρωνείας
Ανθηρύλιο

Το **ανθηρύλιο** (λατινική και επιστημονική ονομασία *Ginoria*, συνών. *Antherylium*) είναι γένος δικοτυλήδονων ποωδών φυτών, που ανήκει στην οικογένεια της ροδιάς, τα λυθροειδή. Περιλαμβάνει είδη ιθαγενή του νότιου Μεξικού και της Καραϊβικής.

## Είδη
Σήμερα αναγνωρίζονται ευρύτερα τα εξής 13 είδη του γένους *Ginoria*:

* *Ginoria americana*, Jacq. – Κούβα
* *Ginoria arborea*, Britton – νοτιοανατολική Κούβα
* *Ginoria buchii* (Urb.), S.A.Graham – δυτική και κεντρική Ισπανιόλα
* *Ginoria callosa*, O.C.Schmidt – βόρεια Αϊτή (Haut-Pichon)
* *Ginoria curvispina*, Koehne – Κούβα
* *Ginoria ginorioides* (Griseb.), Britton – Κούβα
* *Ginoria glabra*, Griseb. – νοτιοανατολική Κούβα
* *Ginoria jimenezii*, Alain – Δομινικανή Δημοκρατία
* *Ginoria koehneana*, Urb. – δυτική και ανατολική Κούβα
* *Ginoria lanceolata*, O.C.Schmidt – βορειοδυτική Αϊτή
* *Ginoria nudiflora* (Hemsl.), Koehne – νότιο Μεξικό
* *Ginoria pulchra* (Ekman & O.C.Schmidt), S.A.Graham – βορειοδυτική Αϊτή
* *Ginoria rohrii* (Vahl), Koehne – Πουέρτο Ρίκο και Υπήνεμες Νήσοι

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 653

Ανθηρυλιο
Κολεόρρυγχα

Τα **κολεόρρυγχα** (επιστημονική-λατινική ονομασία *Coleorrhyncha* ή *Peloridiomorpha*), γνωστά και με την κοινή ονομασία «ζωύφια των βρύων» (αγγλ. *moss bugs*), είναι η μικρότερη υπόταξη των ημίπτερων εντόμων. Αντιπροσωπεύει μια αρχαία κατηγορία εντόμων που τρέφονται με βρύα, τα περισσότερα είδη της οποίας έχουν εξαφανισθεί εδώ και εκατομμύρια έτη. Παρουσιάζουν κάποιες ομοιότητες με τα ετερόπτερα, αλλά και βασικές διαφορές. Σήμερα όλα τα ζώντα κολεόρρυγχα ανήκουν σε μία μόνο οικογένεια, τις πελοριδιίδες (*Peloridiidae*). Το μήκος τους είναι από 2 μέχρι 5 χιλιοστόμετρα. Μερικά είδη έχουν πτέρυγες, συνήθως υποτυπώδεις, αλλά κανένα είδος δεν μπορεί να πετάξει. Ζουν σε υγρά ενδιαιτήματα με βρύα, συνδεόμενα με τη γεωγραφική κατανομή των δέντρων του γένους *[[νοθοφάγος]]* στην Αυστραλία, τη Νέα Ζηλανδία, τη Νέα Καληδονία και τη Νότια Αμερική, τόπους που αποτελούσαν πριν από 200 εκατομμύρια έτη τμήματα της υπερηπείρου Γκοντβάνα.

Τρεις άλλες εξαφανισμένες μεγάλες οικογένειες έχουν γίνει γενικώς παραδεκτές με βάση απολιθώματα: Οι προγονοκιμικίδες (*Progonocimicidae*, ανώτερη Πέρμια περίοδος έως ανώτερη Κρητιδική), οι καραβασιίδες (*Karabasiidae*, Ιουράσια περίοδος έως κατώτερη Κρητιδική) και οι οπλοριδιίδες (*Hoploridiidae*, κατώτερη Κρητιδική), με απολιθώματα να έχουν βρεθεί και στα δύο ημισφαίρια της Γης. Το αρχαιότερο γνωστό γένος των κολεόρρυγχων εντόμων είναι το περμορίδιο (*Permoridium*), που ζούσε από την κατώτερη Πέρμια περίοδο (Ασελιανή βαθμίδα μέχρι Σακμαριανή βαθμίδα, πριν από 290 έως 300 εκατομμύρια έτη περίπου) ατη σημερινή Γερμανία, ωστόσο φαίνεται να συγγενεύει περισσότερο με τις σημερινές πελοριδιίδες παρά με οποιαδήποτε από τις άλλες εξαφανισμένες οικογένειες (από αρκετούς το περμορίδιο κατατάσσεται στη δική του ξεχωριστή εξαφανισμένη οικογένεια, τις «περμοριδιίδες»). Παλαιότερα τα κολεόρρυγχα εντάσσονταν στα «ομόπτερα» έντομα, αλλά με βάση μελέτες των μορφολογικών ομοιοτήτων τους και της μοριακής φυλογενετικής (ανάλυση του DNA), θεωρούνται πλέον «αδελφή ομάδα» των ετερόπτερων.

Η εξαφανισμένη οικογένεια προγονοκιμικίδες θεωρήθηκε παλαιότερα ως κλάδος πρωτόγονων ετερόπτερων, αλλά με βάση τη μορφολογία των απολιθωμάτων ο Σοβιετικός παλαιοεντομολόγος Γιούρι Αλεξάντροβιτς Ποπόφ (Юрий Александрович Попов, 1936-2016) τις θεώρησε προγονική υπο-ομάδα των κολεόρρυγχων και αυτή η θέση ακολουθήθηκε από τους μεταγενέστερους εντομολόγους.

## Παραπομπές


## Βιβλιογραφία
* 
* 
* 
* 
*
Τσεζάρε Αντρέα Μπίξιο

Ο **Τσεζάρε Αντρέα Μπίξιο** (ιταλ. *Cesare Andrea Bixio*, 11 Οκτωβρίου 1896 – 5 Μαρτίου 1978) ήταν Ιταλός συνθέτης ελαφράς μουσικής. Υπήρξε ένας από τους πλέον δημοφιλείς ιταλούς συνθέτες τραγουδιών από το 1930 μέχρι το 1960. Συνέθεσε συνολικώς περισσότερα από 500 τραγούδια.

Γεννήθηκε στη Νάπολη της Ιταλίας. Μερικές από τις μεγαλύτερες επιτυχίες του ήταν τα τραγούδια «Vivere» (1937), «Mamma» (1940), «Parlami d'amore Mariù» (1932) και «La mia canzone al vento». Ο στιχουργός πολλών εκ των επιτυχιών του ήταν ο Μπίξιο Κερουμπίνι.

Διάσημοι τραγουδιστές που ερμήνευσαν τραγούδια του Μπίξιο ήταν μεταξύ άλλων και οι Μπενιαμίνο Τζίλι, Τίτο Σκίπα, Κάρλο Μπούτι, Τζουζέπε Ντι Στέφανο και Λουτσιάνο Παβαρότι.

Ο Τσεζάρε Αντρέα Μπίξιο απεβίωσε στη Ρώμη σε ηλικία 81 ετών.

## Επιλεγμένη φιλμογραφία
Ο συνθέτης συνέθεσε μουσική για πολλές κινηματογραφικές ταινίες, μερικές από τις οποίες είναι και οι εξής:

* *Gli uomini, che mascalzoni!* (1932)
* *Il caso Haller* (1933)
* *Porto* (1934)
* *Teresa Confalonieri* (1934)
* *La gondole aux chimères* (1936)
* *Lo smemorato* (1936)
* *Sono stato io!* (1937)
* *Lasciate ogni speranza* (1937)
* *Vivere!* (1937)
* *Mutterlied* (1937)
* *Hanno rapito un uomo* (1938)
* *La casa del peccato* (1938)
* *Assenza ingiustificata* (1939)
* *Batticuore* (1939)
* *Chi sei tu?* (1939)
* *In campagna è caduta una stella* (1939)
* *La voce senza volto* (1939)
* *I grandi magazzini* (1939)
* *Dopo divorzieremo* (1940)
* *Fuga a due voci* (1943)
* *Il ratto delle sabine* (1945)
* *11 uomini e un pallone* (1948)
* *Escucha mi canción* (1959)
## Πηγές
* Liana Cellerino: *C.A. Bixio: Parlami d'amore Mariù*, εκδόσεις Le Lettere, 2001, ISBN 88-7166-575-9
* Carlo e Franco Bixio, Sabina Ambrogi: *MAMMA. Alle origini di uno stereotipo italiano*, εκδ. Donzelli, 2007
* Valerio Venturi: *Cesare Andrea Bixio. L'attività musicale di Bixio per l'industria cinematografica (1920-1945)*, 2010, ISBN 978-88-6292-022-3
* Ettore De Mura: *Enciclopedia della canzone napoletana*, εκδ. Il Torchio, Νάπολη 1969

## Παραπομπές


Κατηγορία:Ιταλοί συνθέτες
Κατηγορία:Ιταλοί συνθέτες μουσικής ταινιών
Σύνδρομο παραληρητικής παραγνώρισης

Το **σύνδρομο παραληρητικής παραγνώρισης** είναι  που εισήχθη από τον Χριστοδούλου (στο βιβλίο του *The Delusional Misidentification Syndromes*, Karger, Basel, 1986) για να περιγράψει μια ομάδα τεσσάρων παραληρηματικών διαταραχών που εμφανίζονται στο πλαίσιο κάποιας ψυχικής και νευρολογικής ασθένειας. Οι εν λόγω διαταραχές ομαδοποιούνται καθώς συχνά εκδηλώνονται ταυτόχρονα ή εναλλάσσονται μεταξύ τους, και εμφανίζουν ως κοινό χαρακτηριστικό την έννοια του «σωσία». Περιλαμβάνουν την πεποίθηση ότι η ταυτότητα ενός ατόμου, ενός αντικειμένου, ή ενός τόπου έχει κατά κάποιο τρόπο αντικατασταθεί ή έχει αλλοιωθεί. Ο Χριστοδούλου κατηγοριοποίησε περαιτέρω αυτές τις διαταραχές σε εκείνες που περιλαμβάνουν «υπο-αναγνώριση» ενός γνωστού ατόμου (σύνδρομο Καπγκρά) και την «υπερ-αναγνώριση» ενός άγνωστου ατόμου (τα υπόλοιπα τρία). Δεδομένου ότι οι συγκεκριμένες διαταραχές συνήθως αφορούν μόνο ένα συγκεκριμένο θέμα, εμπίπτουν στην κατηγορία της μονοθεματικής αυταπάτης.

Τα τέσσερα βασικά σύνδρομα παραληρητικής παραγνώρισης είναι τα εξής:

* Σύνδρομο Καπγκρά: η πεποίθηση πως ένα πρόσωπο του στενού συνήθως οικογενειακού κύκλου έχει αντικατασταθεί από έναν σωσία-απατεώνα, ο οποίος έχει την ίδια εξωτερική εμφάνιση με το οικείο πρόσωπο.
* Σύνδρομο Φρέγκολι: η πεποίθηση πως οι άγνωστοι άνθρωποι, τους οποίους ο ασθενής συναντά στην καθημερινότητά του, είναι στην πραγματικότητα το ίδιο πρόσωπο που παρουσιάζεται συνεχώς μεταμφιεσμένο.
* Σύνδρομο ψυχοσωματικής μεταμόρφωσης: η πεποίθηση πως ένα πρόσωπο έχει την ικανότητα να πάρει τη μορφή ενός άλλου ατόμου, ώστε να ομοιάζουν τόσο στην εξωτερική εμφάνιση όσο και στην ψυχική τους διάθεση.
* Σύνδρομο υποκειμενικού τύπου σωσία: η πεποίθηση πως υπάρχει ένας σωσίας, ο οποίος φέρει την ίδια εξωτερική εμφάνιση με τον ασθενή και εκτελεί ανεξάρτητες ενέργειες από αυτόν.

## Παραπομπές

Κατηγορία:Ψυχολογικές παθήσεις και διαταραχές
Κατηγορία:Διαταραχές παραισθήσεων
Κατηγορία:Ψυχιατρική
Άνθιμος Κορίνθου

Ο **Άνθιμος** (αρχές του 17ου αιώνα) ήταν Επίσκοπος Κορίνθου. Τα όσα λιγοστά είναι γνωστά για τον βίο του προέρχονται από μερικές αποσπασματικές πληροφορίες που αφορούν την επισκοπική θητεία του. Πρώτο τέτοιο στοιχείο αποτελεί η αίτηση του Ανθίμου προς τον Οικουμενικό Πατριάρχη Ματθαίο Β΄ περί το 1600 σχετικώς με τη χειροτονία επισκόπων στην περιφέρειά του. Το 1620, επειδή ο Άνθιμος θεωρήθηκε υπαίτιος για τον θάνατο του Μητροπολίτη Λακεδαιμονίας Διονυσίου, καθαιρέθηκε και αντικαταστάθηκε από τον Αθανάαιο Β΄. Μέσα στο ίδιο έτος αποκαταστάθηκε, αλλά τον Μάιο του 1622 καθαιρέθηκε οριστικά.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 653

Ανθιμος
NGC 6158

Ο **[[Νέος Γενικός Κατάλογος|NGC]] 6158** είναι ελλειπτικός γαλαξίας ο οποίος απέχει περίπου 400 εκατομμύρια έτη φωτός και βρίσκεται στον αστερισμό Ηρακλή. Τον ανακάλυψε ο αστρονόμος Ουίλιαμ Χέρσελ (William Herschel) στις 17 Μαρτίου 1787 και ανήκει στην ομάδα γαλαξιών Abell 2199.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ηρακλής (αστερισμός)
6158
58198
+07-34-041
Ευρωπαϊκή Ένωση Κωφών

Η **Ευρωπαϊκή Ένωση Κωφών** (**EUD**) είναι ένας οργανισμός που περιλαμβάνει όλες τις αντίστοιχες Εθνικές Ενώσεις Κωφών των κρατών μελών της Ευρωπαϊκής Ένωσης. Η EUD είναι μια μη κερδοσκοπική οργάνωση που ιδρύθηκε το 1985 και αποτελεί Περιφερειακό Συνεργαζόμενο Μέλος της Παγκόσμιας Ομοσπονδίας Κωφών και πλήρες μέλος του Ευρωπαϊκού Φόρουμ για την Αναπηρία (EDF), ενώ συμμετέχει και στο Συμβούλιο της Ευρώπης. Κατά τη συνέλευση της 10ης Οκτωβρίου 1994, εκπρόσωποι των ενώσεων κωφών της Ευρώπης ψήφισαν υπέρ της αλλαγής του ονόματος. Έκτοτε, η παλιότερη ονομασία ECRS έχει αντικατασταθεί από την ονομασία Ευρωπαϊκή Ένωση Κωφών (EUD).

Οι στόχοι της EUD περιλαμβάνουν ισότητα για τους κωφούς στην απασχόληση, την εκπαίδευση και τη δημόσια και ιδιωτική ζωή, καθώς και το δικαίωμα χρήσης των νοηματικών γλωσσών.

Επί του παρόντος, η Ευρωπαϊκή Ένωση Κωφών έχει τριάντα τακτικά μέλη και έξι συνδεδεμένα μέλη, με έδρα τις Βρυξέλλες, στο Βέλγιο.

## Ιστορία
Πρόεδροι:

* 2022–σήμερα: Σοφία Ίσαρη ()
* 2013–2022: Μάρκου Γιόκινεν ()
* 2007–2013: Μπέργκλιντ Στεφάνσντοτιρ ()
* 2005–2007: Χέλγακ Στίβενς ()
* 1990–2005: Νουντ Σέντεργκορντ ()
* 1989–1989: Τζεφ Λέιμπς ()
* 1985–1989: Τζοκ Γιανγκ ()

## Μέλη
Τακτικά μέλη:

## Δείτε επίσης

* Γλώσσες της Ευρωπαϊκής Ένωσης
* Παγκόσμια Ομοσπονδία Κωφών

## Παραπομπές

## Εξωτερικοί σύνδεσμοι

* Επίσημος ιστότοπος της EUD

Κατηγορία:Κωφότητα
Κατηγορία:Διεθνείς οργανισμοί με έδρα την Ευρώπη
NGC 2814

Ο **[[Νέος Γενικός Κατάλογος|NGC]] 2814** είναι μικρός σπειροειδής γαλαξίας στον αστερισμό Μεγάλη Άρκτο. Η ταχύτητά του σε σύγκριση με την Κοσμική Ακτινοβολία Υποβάθρου είναι 1,693 ± 8 km/s, που σημαίνει ότι σύμφωνα με τον Νόμο του Χαμπλ απέχει 25 ± 1,8 Mpc (περίπου 81,5 εκατομμύρια έτη φωτός). Τον ανακάλυψε ο αστρονόμος Ουίλιαμ Χέρσελ (William Herschel) στις 3 Απριλίου 1791.

Έχει τρεις γειτονικούς γαλαξίες: τους NGC 2820, IC 2458 και NGC 2805. Οι τέσσερις αυτοί γαλαξίες συγκροτούν την ομάδα Holmberg 124.

## Υπερκαινοφανής
Έχει παρατηρηθεί ένας υπερκαινοφανής στον NGC 2814. Ονομάστηκε **SN 2020mmz** και είναι τύπου ΙΙ.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Μεγάλη Άρκτος
Κατηγορία:Σπειροειδείς γαλαξίες
2814
26469
04952
+11-12-004
Superfast Ferries

Η **Superfast Ferries** είναι ελληνική ακτοπλοϊκή εταιρεία που ιδρύθηκε το 1993 από τους Περικλή Παναγόπουλο και Αλέξανδρο Παναγόπουλο. Δραστηριοποιείται στις θαλάσσιες μεταφορές κυρίως μεταξύ Ελλάδας και Ιταλίας. Συγκεκριμένα ενώνει τα λιμάνια της Πάτρας και της Ηγουμενίτσας στην Ελλάδα με τα λιμάνια Μπάρι, Ανκόνα και Βενετία στην Ιταλία. Η **Superfast Ferries** ανήκει στον όμιλο Attica Group μαζί με τις Blue Star Ferries, Hellenic Seaways και ANEK Lines.

## Στόλος

### Τρέχων Στόλος

### Προηγούμενος Στόλος

***Superfast I** (1995-2004) (Σήμερα Skania με την Unity Lines)

***Superfast II** (1995-2003) (Σήμερα Mega Express Four με την Corsica Ferries)

***Superfast III** (1998-2002) (Σήμερα Spirit of Tasmania ii με την TT-Line (Australia)

***Superfast IV** (1998-2002) (Σήμερα Spirit of Tasmania i με την TT-Line (Australia)

***Superfast V** (2001-2010) (Σήμερα GNV Spirit με την Grandi Navi Veloci)

***Superfast VI** (2001-2013) (Σήμερα Europa Palace με την Grimaldi Lines)

***Superfast VII** (2001-2006) (Σήμερα Stena Superfast vii με την Stena Lines)

***Superfast VIII** (2001-2006) (Σήμερα Stena Superfast viii με την Stena Lines)

***Superfast IX** (2002-2006) (Σήμερα Superfast IX με την Tallink)

***Superfast X** (2002-2007) (Σήμερα A. Nepita με την Corsica Linea)

***Superfast XII** (2002-2018) (Σήμερα Cruise Ausonia με την Grimaldi Lines)

***Asterion II** (2022-2024) (Επέστρεψε στην ANEK Lines με το ίδιο όνομα)

***AF Claudia** (2024-2025) (Ναυλώθηκε στην Africa Morocco Link από την Adria Ferries)

***Akka** (2025-2026) (Επέστρεψε στην TT-Line)

## Διαδρομές

### [[Ελλάδα]]-[[Ιταλία]]

*Πάτρα–Ηγουμενίτσα–(Κέρκυρα)–Μπάρι (Superfast I & Superfast II) (Προσέγγιση στην Κέρκυρα την καλοκαιρινή περίοδο)

*Πάτρα–Ηγουμενίτσα–(Κέρκυρα)–Ανκόνα (Superfast VI & Superfast XI) (Προσέγγιση στην Κέρκυρα την καλοκαιρινή περίοδο)

*Πάτρα–Ηγουμενίτσα–(Κέρκυρα)–Βενετία (Superfast III) (Προσέγγιση στην Κέρκυρα την καλοκαιρινή περίοδο)

### [[Βόρειο Αιγαίο]]
*Πειραιάς-(Ψαρά)-(Οινούσσες)-Χίος-Μυτιλήνη (Ariadne)

## Πηγές

www.superfast.com
Κατηγορία:Ελληνικές ναυτιλιακές επιχειρήσεις
Συμμετρική συνάρτηση

Στα μαθηματικά, μία συνάρτηση λέγεται **συμμετρική** αν η τιμή της δεν εξαρτάται από την σειρά των ορισμάτων. Για παράδειγμα, μία συνάρτηση f που δέχεται δύο ορίσματα είναι συμμετρική αν f(x_1, x_2) = f(x_2, x_1).

Πιο γενικά, μία συνάρτηση που δέχεται n ορίσματα f : X^n \to Y είναι συμμετρική αν για κάθε x_1, \ldots, x_n \in X και κάθε μετάθεση \pi μεταξύ n στοιχείων ισχύει ότι 
:f(x_1, x_2, \ldots, x_n) = f(x_{\pi(1)}, x_{\pi(2)}, \ldots, x_{\pi(n)}).

Οι γραφικές παραστάσεις των πραγματικών συναρτήσεων με δύο ορίσματα έχουν άξονα συμμετρίας την συνάρτηση y = x.

## Παραδείγματα
* Η πραγματική συνάρτηση f(x_1, x_2, x_3) = x_1 x_2 + x_2 x_3 + x_3 x_1.
* Η πραγματική συνάρτηση g(x_1, x_2, x_3) = \cos(x_1 + x_2) + \cos(x_2 + x_3) + \cos(x_3 + x_1).
* Η πραγματική συνάρτηση f(x_1, x_2, \ldots, x_n) = x_1 + x_2 + \ldots + x_n είναι συμμετρική, καθώς το άθροισμα ικανοποιεί την αντιμεταθετική ιδιότητα.
* Παρόμοια και η συνάρτηση f(x_1, x_2, \ldots, x_n) = x_1 \cdot x_2 \cdot \ldots \cdot x_n.
* Η σταθερή συνάρτηση f(x_1, \ldots, x_n) = c είναι προφανώς συμμετρική για κάθε σταθερά c \in Y.

## Δείτε επίσης
* Συμμετρικό πολυώνυμο
* Άρτια συνάρτηση
* Περιττή συνάρτηση

## Παραπομπές


Κατηγορία:Μαθηματικές συναρτήσεις
Grand Slang

Η **Grand Slang** (ΔΦΑ /ɡɹˈænd slˈæŋ/) είναι μια καλλιγραφική γραμματοσειρά χωρίς ακρεμόνες. Δημιουργήθηκε από τον Γερμανό σχεδιαστή γραμματοσειρών Νίκολας Βρόμπελ (Nikolas Wrobel) και δημοσιεύθηκε την 1η Σεπτεμβρίου 2019 από την εταιρεία παραγωγής και εμπορίας γραμματοσειρών *Nikolas Type*.

Η έμπνευση για τον σχεδιασμό της Grand Slang απορρέει από την αμερικανική καλλιγραφία του 20ού αιώνα, καθώς και από το έργο των Αμερικανών καλλιγράφων Oscar Ogg και William Addison Dwiggins. Στοιχεία προέρχονται επίσης από την προσωπική συλλογή του σχεδιαστή και από επιγραφές που εμφανίζονται σε αμερικανικά κινηματογραφικά έργα των δεκαετιών του '40 και του '50.

H γραμματοσειρά ενσωματώνει χαρακτηριστικά των antiqua και grotesk, συνδυάζοντας την χειρόγραφη καλλιγραφία με καθαρές γεωμετρικές φόρμες. Επιδεικνύει μια ισορροπημένη αναλογία μεταξύ σταθερότητας και ευελιξίας, περιλαμβάνοντας πάνω από 310 γλύφους, μεταξύ των οποίων βρίσκονται πεζά και κεφαλαία γράμματα, αριθμοί, σημεία στίξης, τόνοι, διαλυτικά, συμπλέγματα και σύμβολα. 

Το όνομα της, Grand Slang, αποτελείται από τις λέξεις *μεγαλειώδες* (grand) και *αργκό* (slang) της αγγλικής γλώσσας. Στην αμερικανική και βρετανική αργκό, η λέξη *grand* αναφέρεται σε ένα σύνολο χιλίων δολαρίων ή στερλίνων.

Η γραμματοσειρά Grand Slang είναι διαθέσιμη για ψηφιακή λήψη σε μορφές αρχείων OpenType και Web Open Font Format, κατάλληλη για γραφιστική, σχεδιασμό ιστοσελίδων, εφαρμογών και ηλεκτρονικών βιβλίων.

Υποστηρίζει πλήθος ευρωπαϊκών γλωσσών που βασίζονται στο λατινικό αλφάβητο και διατίθεται με άδεια ιδιόκτητου λογισμικού, περιορίζοντας τη χρήση και την αναδιανομή σύμφωνα με τους όρους που ορίζονται στην άδεια χρήσης λογισμικού.

## Δείτε επίσης

* Solare
* Σχεδιασμός γραμματοσειρών
* Τυπογραφία
* Αλφάβητο

## Εξωτερικοί σύνδεσμοι

*  Επίσημος ιστότοπος
*  Fonts In Use (Grand Slang)
* 

## Παραπομπές


Κατηγορία:Γραμματοσειρές χωρίς ακρεμόνες
Σιδερένια Γροθιά

Το ***Σιδερένια Γροθιά*** (πρωτότυπος τίτλος: ***The Iron Claw***) είναι βιογραφική-δραματική ταινία του 2023 σε σκηνοθεσία και σενάριο από τον Σον Ντέρκιν. Βασίζεται στην ζωή του παλαιστή Κέβιν φον Έριχ και πρωταγωνιστούν οι Ζακ Έφρον, Τζέρεμι Άλεν Γουάιτ, Χάρις Ντίκινσον, Μάουρα Τίρνι, Χολτ Μακκάλανι και Λίλι Τζέιμς.

Το *Σιδερένια Γροθιά* έκανε πρεμιέρα στο Ντάλας στις 8 Νοεμβρίου του 2023 και κυκλοφόρησε στις Ηνωμένες Πολιτείες Αμερικής 22 Δεκεμβρίου από την A24, πριν κυκλοφορήσει στο Ηνωμένο Βασίλειο στις 9 Φεβρουαρίου του 2024, από την Lionsgate. Εισέπραξε $36 εκατομμύρια παγκοσμίως και έλαβε θετικά σχόλια από τους κριτικούς. 

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Ταινίες παραγωγής A24
Κατηγορία:Ταινίες παραγωγής BBC Films
Κατηγορία:Ταινίες γυρισμένες στη Λουιζιάνα
Κατηγορία:Ταινίες σχετικά με την οικογένεια
Κατηγορία:Αμερικανικές αθλητικές ταινίες
Κατηγορία:Βρετανικές αθλητικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020
Ο Πεταλούδας (αποσαφήνιση)

Με τον τίτλο ***Ο Πεταλούδας***, μπορεί να αναφέρονται τα εξής::

* Ο Πεταλούδας (βιβλίο), βιβλίο του Ανρί Καριέρε
* Ο Πεταλούδας (ταινία, 1973), σε σκηνοθεσία Φράνκλιν Σάφνερ
* Ο Πεταλούδας (ταινία, 2017), σε σκηνοθεσία Μίκαελ Νόερ
Βρωμιούχο ροκουρόνιο

Το **βρωμιούχο ροκουρόνιο** (γνωστό με τις εμπορικές ονομασίες *Zemuron, Esmeron*) είναι αμινοστεροειδής μη αποπολωτικός νευρομυϊκός αποκλειστής και ταυτόχρονα μυοχαλαρωτικό, το οποίο χρησιμοποιείται στη σύγχρονη αναισθησία για διευκόλυνση της διασωλήνωσης της τραχείας παρέχοντας χαλάρωση των σκελετικών μυών, που απαιτείται για χειρουργική επέμβαση ή μηχανικό αερισμό. Χρησιμοποιείται για τυπική ενδοτραχειακή διασωλήνωση, καθώς και για επαγωγή ταχείας αλληλουχίας (RSI).

Το βρωμιούχο ροκουρόνιο είναι ένας ανταγωνιστής για τους νικοτινικούς υποδοχείς ακετυλοχολίνης στη νευρομυϊκή σύνδεση. Από τα φάρμακα νευρομυϊκού αποκλεισμού θεωρείται ότι είναι ένας μη αποπολωτικός αναστολέας νευρομυϊκής σύνδεσης, επειδή δρα μειώνοντας την δραστηριότητα του υποδοχέα προκαλώντας μυϊκή χαλάρωση αντί για συνεχή εκπόλωση, που είναι ο μηχανισμός δράσης των αποπολωτικών αναστολέων νευρομυϊκής σύνδεσης, όπως π.χ. της ηλεκτρυλοχολίνης.

Εισήχθη το 1994 στην παγκόσμια αγορά με την εμπορική ονομασία *Zemuron* στις Ηνωμένες Πολιτείες και *Esmeron* στις περισσότερες άλλες χώρες του δυτικού κόσμου.

## Ευθανασία
Από το 2016, το βρωμιούχο ροκουρόνιο είναι τυπικό φάρμακο μαζί με την προποφόλη, που χορηγείται σε ασθενείς για ευθανασία στον Καναδά.

## Παραπομπές


Κατηγορία:Μυοχαλαρωτικά
Κατηγορία:Αναισθητικά
Batman: Arkham Knight

Το ***Batman: Arkham Knight*** είναι βιντεοπαιχνίδι δράσης-περιπέτειας του 2015 που αναπτύχθηκε από την Rocksteady Studios και κυκλοφόρησε από την Warner Bros. Interactive Entertainment. Βασίζεται στον υπερήρωα Batman και είναι συνέχεια του βιντεοπαιχνιδιού του 2011 **' και το τέταρτο βιντεοπαιχνίδι του franchise **'.

Η ανάπτυξη του *Arkham Knight* ξεκίνησε του 2011 μετά από την κυκλοφορία του *Arkham City* και διάρκεσε πάνω από τέσσερα χρόνια. Κατά την διάρκεια της ανάπτυξης κυκλοφόρησε το **, το οποίο, αν και αναπτύχθηκε από την WB Games Montréal και όχι από την Rocksteady, είναι πρίκουελ και το τρίτο παιχνίδι του franchise.

Το *Batman: Arkham Knight* κυκλοφόρησε στις 23 Ιουνίου του 2015 σε PlayStation 4, Windows και Xbox One. Έλαβε θετικά σχόλια από τους κριτικούς και ήταν το παιχνίδι του 2015 που ξεπουλήθηκε πιο γρήγορα, έχοντας πουλήσει πάνω από 5 εκατομμύρια αντίγραφα μέχρι τον Οκτώβριο του 2015. Έλαβε διάφορα βραβεία και θεωρείται ένα από τα καλύτερα παιχνίδια της δεκαετίας του 2015. Το πέμπτο παιχνίδι της σειράς, *[[Suicide Squad: Kill the Justice League]]*, κυκλοφόρησε στις 2 Φεβρουαρίου του 2024.

## Παραπομπές


## Εξωτερικοί σύνδεσμοι

* 

Κατηγορία:Βιντεοπαιχνίδια του 2015
Κατηγορία:Βιντεοπαιχνίδια δράσης περιπέτειας
Κατηγορία:Batman: Arkham
Κατηγορία:Βιντεοπαιχνίδια βασισμένα σε κόμικς της DC
Κατηγορία:Βιντεοπαιχνίδια με ντετέκτιβ
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια της Warner Bros. Interactive Entertainment
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox One
Σαβινί-λε-Μπων

Το **Σαβινί-λε-Μπων** (, ) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Κοτ-ντ'Ορ
Νεκταρινία

Η **νεκταρινία** (επιστημονική-λατινική ονομασία *Nectarinia*) είναι γένος ωδικών πτηνών της Αφρικής, που ανήκει στην ομώνυμη οικογένεια νεκταρινιίδες. Το ποια είδη περιλαμβάνει η νεκταρινία υπήρξε πολύ αμφιλεγόμενο ζήτημα για πολλές δεκαετίες. Προς τα τέλη του 20ού αιώνα η επικρατούσα τάση ήταν να εντάσσονται εδώ τα περισσότερα είδη της οικογένειας. Αλλά στις αρχές του 21ου αιώνα η ταξινομική χώρισε τη νεκταρινία σε οκτώ ομάδες που έγιναν ισάριθμα ξεχωριστά γένη. Αυτά είναι τα εξής: λεπτόκομη, αναβαθμίς, χαλκόμιτρα, κιννυρίς, κυανόμιτρα, δρέπτης, ανθοβαφής και δρεπανόρρυγχος.

## Είδη
Σήμερα αναγνωρίζονται ευρύτερα τα παρακάτω 6 είδη στο γένος *Nectarinia*:

## Παραπομπές


Νεκταρινια
Ματθαιόπουλος

Το ελληνικό επώνυμο **Ματθαιόπουλος**, που ετυμολογικώς σημαίνει «γιος του Ματθαίου», μπορεί να αναφέρεται σε κάποιο από τα παρακάτω πρόσωπα:

* Αρτέμης Ματθαιόπουλος (γενν. 1984), βουλευτής Σερρών
* Γεώργιος Ματθαιόπουλος (1873-1958), χημικός, καθηγητής του Πανεπιστημίου Αθηνών, διακριθείς σε εγχειρήματα εφαρμοσμένης χημείας
* Δημήτριος Ματθαιόπουλος (1861-1923), υποστράτηγος
* Ματθαίος Ματθαιόπουλος (1870-1921), υποναύαρχος, αρχηγός ΓΕΝ κατά τους Βαλκανικούς Πολέμους και πρόεδρος του ΝΑΤ
Γιάννης Κοκκαλιάρης

Ο **Γιάννης Κοκκαλιάρης** είναι Έλληνας επιχειρηματίας και αυτοδιοικητικός, δήμαρχος Κοζάνης από την 1η Ιανουαρίου 2024.

Γεννήθηκε στην Κοζάνη το 1977 και αποφοίτησε το 1995 από το τμήμα «Οικονομίας και Διοίκησης» του 1ου ΤΕΛ Κοζάνης με ειδικότητα «Διοίκησης Υπαλλήλων». Μετά το πέρας της στρατιωτικής του θητείας ανέλαβε την οικογενειακή επιχείρηση με είδη σκίασης και κιγκαλερίας, πανελλαδικής κάλυψης. Στη συνέχεια, το 2015 δημιούργησε μία νέα επιχείρηση, “ENTEKA Distillery”, που δραστηριοποιείται στον χώρο της ποτοποιίας διεθνώς. 

Η αυτοδιοικητική του δράση ξεκίνησε το 2002, σε ηλικία μόλις 24χρόνων, οπότε αποτέλεσε μέλος της δημαρχιακής επιτροπής Δήμου Κοζάνης, ΔΕΜΚΟ, Παιδικούς σταθμούς κ.ά. Την περίοδο 2009-2010 διετέλεσε Πρόεδρος της ΔΕΥΑ Κοζάνης. Παράλληλα, αποτέλεσε ενεργό μέλος της Κοινωνίας των Πολιτών, καθώς συμμετείχε ως μέλος αλλά και ως πρόεδρος σε διάφορους πολιτιστικούς και αθλητικούς συλλόγους. 

Στις δημοτικές εκλογές του 2023 εξελέγη δήμαρχος Κοζάνης με τον συνδυασμό «Μαζί για την Κοζάνη» κατακτώντας ποσοστό 61,2%.

Είναι παντρεμένος και πατέρας δύο παιδιών.

Κατηγορία:Δήμαρχοι Κοζάνης
Άγιος Σεραφείμ του Σάρωφ

Ο **Άγιος Σεραφείμ του Σάρωφ** (ρωσικά: *Серафим Саровский*, κατά κόσμον **Πρόχορος Ισιδώροβιτς Μοσίν ή Μασίν**, ρωσικά: *Про́хор Иси́дорович Мошни́н*,  Κουρσκ 19 Ιουλίου/30 Ιουλίου 1754 ή 1759 – Σάρωφ 2 Ιανουαρίου/14 Ιανουαρίου 1833) είναι ένας από τους πιο γνωστούς Ρώσους αγίους που τιμάται στην Ανατολική Ορθόδοξη Εκκλησία και στην Αγγλικανική Κοινωνία. Θεωρείται γενικά ο μεγαλύτερος Γέροντας και ασκητής της Ρωσικής Ορθόδοξης Εκκλησίας και άγιος του 18ου αιώνα. 

Ο Σεραφείμ επέκτεινε τις μοναστικές διδασκαλίες του στοχασμού, της θεωρίας και της αυταπάρνησης στο λαϊκό μέλος της Εκκλησίας. Δίδαξε ότι ο σκοπός της χριστιανικής ζωής ήταν να λάβει το Άγιο Πνεύμα. Ίσως, η πιο δημοφιλής προτροπή του στους πιστούς είναι *«αποκτήστε ένα ειρηνικό πνεύμα και χιλιάδες γύρω σας θα σωθούν»*.

Άγιος ανακηρύχθηκε επίσημα το 1903 από την Ρωσική Ορθόδοξη Εκκλησία, με πρωτοβουλία του τσάρου Νικόλαου Β΄ της Ρωσίας. Η μνήμη του εορτάζεται στις 2 Ιανουαρίου, αλλά και στις 19 Ιουλίου —ημέρα της ανακομιδής του αγίου λειψάνου του. Συγκλονιστικό γεγονός για τη Ρωσία υπήρξε η εύρεση του λειψάνου του, το 1990, και η μεταφορά του στη γυναικεία Μονή του Ντιβέγιεβο (την οποία ο όσιος είχε υπό την πνευματική του καθοδήγηση και προστασία).

## Βιογραφία
Γεννήθηκε στα 1759 στην πόλη Κουρσκ και το βαπτιστικό του όνομα ήταν Πρόχορος. Οι φτωχοί αλλά ευσεβείς γονείς του του ενέπνευσαν την ευσέβεια. Έμεινε στον τόπο του ως τα δεκαεννιά του χρόνια και κατόπιν πήρε την απόφαση να γίνει μοναχός και αποσύρθηκε στη Μονή του Σάρωφ. Το 1786 εκάρη μοναχός και έλαβε το όνομα Σεραφείμ. Την ίδια χρονιά χειροτονήθηκε διάκονος και μετά από επτά χρόνια πρεσβύτερος. Ένα χρόνο μετά τη χειροτονία του ζήτησε από τον ηγούμενο της Μονής να αποσυρθεί σε ερημική περιοχή για να αφοσιωθεί στην ησυχία, την προσευχή και στη σιωπή. Στα 1810 αποφάσισε να επιστρέψει στη Μονή του Σάρωφ, μένοντας έγκλειστος στο κελί του, ασκώντας την αρετή της σιωπής και της ησυχίας.

Στα 1825, ήδη 66 χρονών, είδε σε όραμα τη Θεοτόκο, η οποία του υπόδειξε να αφιερωθεί ολοκληρωτικά στη διακονία των πιστών, να γίνει στάρετς, δηλαδή πνευματικός καθοδηγητής και δάσκαλος. Χιλιάδες διψασμένες ψυχές συνέρρεαν στο ταπεινό κελί του για να βρουν γαλήνη και σωτηρία. Όσοι δε μπορούσαν να πάνε αυτοπροσώπως επικοινωνούσαν με επιστολές. Δεν απόπαιρνε κανέναν, ούτε τους μεγάλους αμαρτωλούς. Αλλά, ως έμπειρος πνευματικός ιατρός, εισχωρούσε στα βάθη των ψυχών και ξετρύπωνε τις ολέθριες αιτίες που τους βασάνιζαν. 

Ο Άγιος Σεραφείμ του Σάρωφ βρέθηκε νεκρός στο κελί του στις 2 Ιανουαρίου του 1833, γονατισμένος την ώρα που προσευχόταν και είχε τα μάτια του προσηλωμένα στην εικόνα της Θεοτόκου.

## Σημειώσεις


## Παραπομπές


## Εξωτερικοί σύνδεσμοι

* Άγιος Σεραφείμ Σαρώφ. Βήμα Ορθοδοξίας. Ανακτήθηκε στις 08/02/2024.
* Οσίου Σεραφείμ του Σάρωφ. Βήμα Ορθοδοξίας. Ανακτήθηκε στις 08/02/2024.

Κατηγορία:Ρώσοι άγιοι
Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι του 19ου αιώνα
Αρ-Ραμθά

Η **Αρ-Ραμθά** (αραβικά: الرَّمثا, αρχαία ελληνικά: Ῥαμαθά) είναι πόλη στη βορειοδυτική Ιορδανία, κοντά στα σύνορα με τη Συρία. Καλύπτει 40 τετραγωνικά χιλιόμετρα σε μια πεδιάδα 30 χιλιομέτρων βορειοανατολικά του ποταμού Ιορδάνη και του Ιρμπίντ. Το 2017, η Αρ-Ραμθά είχε πληθυσμό 164.211 κατοίκων, καθιστώντας την την ενδέκατη μεγαλύτερη πόλη στην Ιορδανία και τη δεύτερη στο Κυβερνείο Ιρμπίντ· η πόλη έχει αυξηθεί από τότε. Αποτελεί τμήμα της περιφέρειας Αρ-Ραμθά του Κυβερνείου Ιρμπίντ.

Πολλοί βιβλικοί αρχαιολόγοι ταυτίζουν την Αρ-Ραμθά με την αρχαία ισραηλινή πόλη Ραμώθ-Γαλαάδ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ιορδανίας
Suicide Squad: Kill the Justice League

Το ***Suicide Squad: Kill the Justice League*** είναι βιντεοπαιχνίδι βολών δράσης-περιπέτειας που αναπτύχθηκε από την Rocksteady Studios και κυκλοφόρησε από την Warner Bros. Games. Βασίζεται στην Ομάδα Αυτοκτονίας των DC Comics και είναι μέρος του . 

Το παιχνίδι ανακοινώθηκε τον Αύγουστο του 2020 και ήταν αρχικά προγραμματισμένο να κυκλοφορήσει το 2022, αλλά η ημερομηνία κυκλοφορίας του καθυστέρησε πολλές φορές. Τελικά κυκλοφόρησε στις 2 Φεβρουαρίου του 2024 σε PlayStation 5, Windows και Xbox Series X/S. Έλαβε μικτά σχόλια από τους κριτικούς.

## Σύνοψη
Το *Suicide Squad: Kill the Justice League* τοποθετείται πέντε χρόνια μετά από το προηγούμενο παιχνίδι της σειράς, ** (2015), και ακολουθεί τέσσερις υπερκακούς–Captain Boomerang, Deadshot, Χάρλεϊ Κουίν και King Shark–οι οποίοι στρατολογούνται από την Αμάντα Γουόλερ. Στέλνονται στην Μητρόπολη για να σταματήσουν τον εξωγήινο εισβολέα Brainiac και να σκοτώσουν τα μέλη της Λεγεώνας της Δικαιοσύνης–Superman, Batman, Wonder Woman, Flash και Green Lantern–τα οποία έχουν υποστεί πλύση εγκεφάλου από τον Brainiac.

## Παραπομπές


## Εξωτερικοί σύνδεσμοι

* 
* 

Κατηγορία:Βιντεοπαιχνίδια του 2024
Κατηγορία:Βιντεοπαιχνίδια δράσης περιπέτειας
Κατηγορία:Batman: Arkham
Κατηγορία:Μαύρη κωμωδία
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια επιστημονικής φαντασίας
Κατηγορία:Ομάδα Αυτοκτονίας
Κατηγορία:Βιντεοπαιχνίδια βολών τρίτου προσώπου
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια με παράλληλα σύμπαντα
Κατηγορία:Βιντεοπαιχνίδια βασισμένα σε κόμικς της DC
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια της Warner Bros. Interactive Entertainment
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια Xbox Series
Ο κόσμος τρελλάθηκε...

***Ο κόσμος τρελλάθηκε...*** είναι ασπρόμαυρη ελληνική κωμική ταινία του 1967, σε σκηνοθεσία Ερρίκου Θαλασσινού και σενάριο των Θαλασσινού και Γιώργου Λαζαρίδη. Πρωταγωνιστούν ο Ντίνος Ηλιόπουλος και η Λίλιαν Μηνιάτη (στην τελευταία της κινηματογραφική εμφάνιση).

## Σύνοψη
Η υπόθεση της ταινίας επικεντρώνεται στην όμορφη Καίτη, υπάλληλο του οίκου μόδας Πάτροκλου, η οποία είναι αρραβωνιασμένη με τον δικηγόρο Λυκούργο Καρανικολαρέα. Μην αντέχοντας άλλο τις απιστίες του Λυκούργου η Καίτη αποφασίζει να τον πληρώσει με το ίδιο νόμισμα, προκειμένου να τον φέρει πίσω στην αγκαλιά της. Έτσι η Καίτη αρχίζει να φλερτάρει με πέντε άντρες συγχρόνως, ξεκινώντας από τον συνεταίρο του Λυκούργου, τον Διονύση. Στη συνέχεια τον λογιστή του Πάτροκλου, τον Πυθαγόρα, τον νεαρό που μένει πάνω από το δικό της διαμέρισμα, Ρένο Δυναμίτη, τον ψάλτη εξάδελφο του Πάτροκλου, τον Ιάκωβο, και τον διευθυντή μιας σχολής παλαιστών, τον Ηρακλή Καραμασίστα. Ωστόσο αυτό θα προκαλέσει και την οργισμένη αντίδραση του Λυκούργου. Τότε την ημέρα της ονομαστικής εορτής της Καίτης, όταν πρέπει επιτέλους να αποφασίσει με ποιον απ’ όλους θα παντρευτεί, εκείνη θα το σκάσει με τη φίλη της για τη Θεσσαλονίκη, όπου και την ακολουθούν όλοι οι επίδοξοι μνηστήρες. 
## Διανομή ρόλων
*Ντίνος Ηλιόπουλος - Λυκούργος Καρανικολαρέας**'
*[[Λίλιαν Μηνιάτη]] - Καίτη**'
*Τάκης Μηλιάδης - Πάτροκλος**'
*[[Αλέκος Τζανετάκος]] - Ρένος Δυναμίτης**'
*Σωτήρης Μουστάκας - Πυθαγόρας**'
*[[Γιώργος Μιχαλακόπουλος]] - Διονύσης Φιορεντίνος**'
*Κώστας Ρηγόπουλος - Ηρακλής Καραμασίστας**'
*[[Γιώργος Μοσχίδης]] - Ιάκωβος**'
*Μπάμπης Ανθόπουλος - Παρασκευάς
*Μαρία Μπονέλου - Μίνα**
*Νίκος Νεογέννης - ξενοδόχος
*Απόστολος Σουγκλάκος - παλαιστής
*Δημήτρης Καρυστινός - παλαιστής

## Κυκλοφορία
Η ταινία έκανε πρεμιέρα στις 10 Μαΐου 1967 στις κινηματογραφικές αίθουσες και έκοψε 199.036 εισιτήρια, καταλαμβάνοντας την 28η θέση ανάμεσα σε 117 ταινίες της σεζόν 1966-1967. 

## Παραπομπές

## Εξωτερικοί σύνδεσμοι
* 
* 

Κατηγορία:Ταινίες του 1967
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Τσάρκο ντελ Πάλο

Το **Τσάρκο ντελ Πάλο** (ισπανικά: Charco del Palo) είναι παραθεριστικό χωριό γυμνιστών στη βορειοανατολική ακτή του Λανθαρότε, στα Κανάρια Νησιά της Ισπανίας. Το χωριό ιδρύθηκε γύρω στο 1970 από τον Γερμανό επιχειρηματία Γκρέγκορ Κάιζερ. Σε εύθετο χρόνο, έχει εξελιχθεί σε ένα δημοφιλές θέρετρο γυμνιστών. Ήταν το πρώτο επίσημο θέρετρο γυμνιστών που ιδρύθηκε στις Καναρίες Νήσους: Η γύμνια επιτρέπεται παντού στο χωριό και εφαρμόζεται καθολικώς. Η απομονωμένη του θέση, στο τέλος ενός αποκλειστικού δρόμου πρόσβασης μήκους 3 χιλιομέτρων, βοηθά στην επίτευξη ιδιωτικότητας, ενώ το χωριό παραμένει ανοιχτό για όλους. Οι επισκέπτες είναι κυρίως Γερμανοί, Βρετανοί και Ολλανδοί. Ο πληθυσμός του χωριού αυξήθηκε από 82 κατοίκους το έτος 2000 σε 229 το 2011 και στη συνέχεια μειώθηκε σε 156 το 2013.

Η ανάπτυξη ονομαζόταν αρχικά Καστίγιο ντε Παπαγκάγιο (Castillo de Papagayo), αλλά επειδή αυτό προκαλεί σύγχυση με τη γνωστή παραλία γυμνιστών Πλάγια ντε Παπαγκάγιο στην περιοχή Πλάγια Μπλάνκα («Λευκή Παραλία») στο νότιο Λανθαρότε, το όνομα Τσάρκο ντελ Πάλο, το οποίο αναφέρεται σε μια κοντινή εξέχουσα ακτή έχει πλέον αναπτυχθεί για μπάνιο, έχει γίνει πρότυπο.

Τα περισσότερα από τα μπανγκαλόου και τα διαμερίσματα είναι ιδιόκτητα και πολλά ενοικιάζονται όταν οι ιδιοκτήτες τους δεν τα χρησιμοποιούν. Η γερμανική τουριστική οργάνωση γυμνιστών Oböna διαθέτει και εδώ ένα συγκρότημα διαμερισμάτων. Το χωριό έχει μερικά εστιατόρια (Lily's Bar, Jardin Tropical και Cueva Paloma) και ένα μικρό σούπερ μάρκετ. Οι βεράντες του Lily's Bar, του Jardin Tropical και του Cueva Paloma επιτρέπουν τη γύμνια.

Το χωριό είναι χτισμένο σε ανοιχτόχρωμο αμμώδες έδαφος, αλλά η ακτή είναι βραχώδης, χωρίς παραλίες. Ωστόσο, τρεις προστατευμένοι όρμοι έχουν αναπτυχθεί για ασφαλή κολύμβηση.

Το Τσάρκο ντελ Πάλο βρίσκεται κοντά στα χωριά Μάλα και Γκουατίθα, και τα δύο περίπου 3 χλμ. μακριά, τα οποία εξυπηρετούνται από τακτικά δρομολόγια λεωφορείων μεταξύ της πρωτεύουσας του νησιού, Αρεθίφε και του βορρά του νησιού. Στη γύρω ύπαιθρο κυριαρχούν τα χωράφια με κάκτους οπουντία (τοπικά γνωστό ως *tunera*), όπου εκτρέφονται σκαθάρια κοχενίλη, και μερικοί μικροί εξαφανισμένοι ηφαιστειακοί κώνοι.

Το χωριό βρίσκεται κυρίως εντός του δήμου Αρία, αλλά τα σύνορα με το Τεγκίσε διασχίζουν το νότιο τμήμα. Όλη η δημόσια γη στην περιοχή ανήκει στον αρχικό κατασκευαστή, ο οποίος είναι υπεύθυνος για την παροχή δημόσιων υπηρεσιών. Ωστόσο, τον τελευταίο καιρό, οι κάτοικοι διαμαρτύρονται για παραμέληση δημόσιων υπηρεσιών όπως η αποχέτευση, η πλακόστρωση και ο δημόσιος φωτισμός, και κάνουν εκστρατείες για να αναλάβουν οι δήμοι την ευθύνη για τη συντήρηση.

## Παραπομπές


## Πηγές
* 
* 
* 
* 

Κατηγορία:Χωριά της Ισπανίας
Κατηγορία:Θέρετρα γυμνιστών
Batman: Arkham

Το ***Batman: Arkham*** είναι σειρά βιντεοπαιχνιδιών δράσης-περιπέτειας που βασίζεται στον χαρακτήρα Batman των DC Comics, αναπτύσσεται από τις Rocksteady Studios και WB Games Montréal, και κυκλοφορούσαν αρχικά από την Eidos Interactive και τώρα από την Warner Bros. Games. Το franchise αποτελείται από πέντε βιντεοπαιχνίδια, τέσσερα παιχνίδια για κινητές συσκευές, ένα παιχνίδι εικονικής πραγματικότητας, συνδεδεμένα κόμικς, και μια ταινία κινουμένων σχεδίων. Η πραγματικότητα στην οποία τοποθετούνται όλα τα μέσα συχνά αναφέρεται ως **Arkhamverse**.

Τα περισσότερα παιχνίδια της σειράς ήταν εμπορικές και κριτικές επιτυχίες, με επαίνους για τις ιστορίες, τις φωνητικές ερμηνείες, τον σχεδιασμό του κόσμου, τα γραφικά, και τον τρόπο παιχνιδιού. Συνολικά, τα παιχνίδια έχουν πουλήσει πάνω από 30 εκατομμύρια αντίγραφα παγκοσμίως. 

## Βιντεοπαιχνίδι

## Παραπομπές


Κατηγορία:Βιντεοπαιχνίδια δράσης περιπέτειας
Κατηγορία:Σειρές βιντεοπαιχνιδιών
Κατηγορία:Βιντεοπαιχνίδια τοποθετημένα στις ΗΠΑ
Παγκόσμιο Πρωτάθλημα Κλειστού Στίβου 2024

Η 19η έκδοση του **[[Παγκόσμιο Πρωτάθλημα Κλειστού Στίβου|Παγκοσμίου Πρωταθλήματος Κλειστού Στίβου]]** πραγματοποιήθηκε από τη 1 έως τις 3 Μαρτίου 2024, στην Emirates Arena, στη Γλασκώβη του Ηνωμένου Βασιλείου.

Ήταν η τρίτη φορά στην ιστορία του θεσμού, που η διοργάνωση γίνεται στο Ηνωμένο Βασίλειο, έπειτα από το 2003 και το 2018, που η διοργάνωση έλαβε χώρα στο Μπέρμιγχαμ. Προηγουμένως, η Γλασκώβη είχε φιλοξενήσει το Ευρωπαϊκό Πρωτάθλημα Κλειστού Στίβου τις χρονιές 1990 και 2019. Και τις δύο χρονιές ο θεσμός φιλοξενήθηκε από την Emirates Arena.

Η διοργάνωση είναι η πρώτη σημαντική για το 2024, με αποκορύφωμα τους Ολυμπιακούς Αγώνες του Παρισιού.

## Υποψηφιότητες
Οι υποψηφιότητες άνοιξαν τον Μάρτιο του 2021, με τη Γλασκώβη, το Τόρουν της Πολωνία και το Καζακστάν να ενδιαφέρονται για την ανάθεση του Πρωταθλήματος. Τον Δεκέμβριο του 2021 στο Μονακό, το συμβούλιο της World Athletics ανέθεσε τελικά τη διοργάνωση στη Γλασκώβη.

## Πρόγραμμα
*Όλες οι ώρες είναι τοπικές ([[UTC±00:00|UTC±0]])*.

## Πίνακας μεταλλίων

## Αποτελέσματα
### Άνδρες

### Γυναίκες

## Κριτήρια πρόκρισης
Στα ατομικά αγωνίσματα πλην των συνθέτων, η πρόκριση επιτυγχάνεται μέσω των παρακάτω ορίων κατά την περίοδο πρόκρισης (1 Ιανουαρίου 2023–18 Φεβρουαρίου 2024) ή μέσω του μπαλαντέρ (wildcard) του νικητή της σειράς World Athletics Indoor Tour (2023 ή 2024). Κάθε χώρα έχει το δικαίωμα να εκπροσωπηθεί από τον μέγιστο αριθμό των 2 αθλητών ανά αγώνισμα. Οι 12 αθλητές των συνθέτων προκρίνονται ως εξής: από τη νίκη της σειράς του World Combined Events Tour το 2023, από τις 5 πρώτες θέσεις στην παγκόσμια κατάταξη του ανοιχτού στίβου το 2023, από τις 5 πρώτες θέσεις στην παγκόσμια κατάταξη του κλειστού στίβου το 2024 (έως τις 11 Φεβρουαρίου 2024), και από μία θέση της κρίσης της World Athletics. Στις σκυταλοδρομίες δεν υπάρχει όριο πρόκρισης, και κάθε χώρα έχει τη δυνατότητα να εκπροσωπηθεί από μία ομάδα (μέχρι) 8 αθλητών

## Παραπομπές



2024
Παγκοσμιο Πρωταθλημα Κλειστου
Πύλη του Γερανού (Γκντανσκ)

Η **Πύλη του Γερανού** (πολωνικά: Brama Żuraw) είναι ιστορικός γερανός λιμανιού και μία από τις υδάτινες πύλες του Γκντανσκ της Πολωνίας, που βρίσκεται στον ποταμό Μοτουάβα, στο τέλος της οδού Σερόκα (Szeroka). Είναι ένα από τα παραρτήματα του Εθνικού Ναυτικού Μουσείου του Γκντνασκ και ο μεγαλύτερος και παλαιότερος από τους διατηρημένους γερανούς λιμανιού της μεσαιωνικής Ευρώπης.

## Ιστορία
Μια πύλη άγνωστης εμφάνισης υπήρχε σε αυτό το μέρος ήδη το 1363, και από το 1367 υπάρχει μια λατινική αναφορά ενός γερανού *caranum*. Στη σημερινή του μορφή, ο Γερανός κατασκευάστηκε το 1442-1444. Κατασκευάστηκαν δύο ογκώδεις πύργοι από τούβλα και ένας ξύλινος μηχανισμός γερανού, οι οποίοι υψώθηκαν αργότερα. Παρόλο που οι προσόψεις της πύλης από την πλευρά του Μοτουάβα και της πόλης φαίνονται διαφορετικές, ολόκληρη η δομή είναι σε φλαμανδικό γοτθικό στιλ. Στις αρχές του 17ου αιώνα, ο Γερανός έχασε τη στρατιωτική του σημασία. Με την πάροδο του χρόνου, οι πύργοι από τούβλα κατοικήθηκαν και δημιουργήθηκαν εργαστήρια χειροτεχνίας και καθώς τα δωμάτια ξαναχτίστηκαν, τα ανοίγματα των παραθύρων έσπασαν.

Από την ίδρυσή του, έχει χρησιμεύσει κυρίως ως λιμενική εγκατάσταση για τη φόρτωση εμπορευμάτων και ερματισμού σε πλοία και για την ανέγερση ιστών πλοίων. Ο μηχανισμός αποτελείται από δύο ζεύγη τροχών διαδρόμου με διάμετρο περίπου 6 μέτρων το καθένα. Οι άνθρωποι που περπατούσαν μέσα σε αυτά τους τροχούς χρησιμοποιήθηκαν ως κινητήρια δύναμη. Η συσκευή ήταν σε θέση να σηκώσει ένα βάρος 2 τόνων σε ύψος 27 μέτρων ή, αφού συνδέονταν και τα δύο ζεύγη τροχών, 4 τόνους σε ύψος 11 μέτρων.

Ο Γερανός πυρπολήθηκε το 1945, όταν η πόλη κατελήφθη από τον Κόκκινο Στρατό. Το ξύλινο μέρος κάηκε, αλλά ένα μέρος των τοίχων σώθηκε. Η πύλη ανακατασκευάστηκε στα τέλη της δεκαετίας του 1950, και στις 18 Δεκεμβρίου 1959, ο Γερανός καταχωρήθηκε στο μητρώο μνημείων.

Αρχείο:Gdańsk_Główne_Miasto_-ul._Szeroka_-_Żuraw.JPG|σύνδεσμος=Plik:Gdańsk_Główne_Miasto_-ul._Szeroka_-_Żuraw.JPG|εναλλ.=Żuraw od strony wewnętrznej (miasta)|Ο γερανός από τη μεριά της πόλης.
Αρχείο:Gdańsk,_Długie_Pobrzeże_(HB2).jpg|σύνδεσμος=Plik:Gdańsk,_Długie_Pobrzeże_(HB2).jpg|εναλλ.=Żuraw od strony południowej| Ο γερανός από τα νότια.


## Παραπομπές


## Εξωτερικοί σύνδεσμοι

* Υποσελίδα του Ναυτικού Μουσείου σχετικά με τον Γερανό 
* Το λήμμα «Γερανός» στην Εγκυκλοπαίδεια του Γκντανσκ
* [''Καρτ ποστάλ, γραφικά και σχέδια''](https://polona.pl/search/?filters=keyword:%22%C5%BBuraw_(Gda%C5%84sk)%22,public:0) στο Polona.pl

Κατηγορία:Κτίρια και κατασκευές στο Γκντανσκ
Ραντόγκοστς (Βοεβοδάτο Κάτω Σιλεσίας)

Το **Ραντόγκοστς** (πολωνικά: Radogoszcz, πρώην ) είναι χωριό του Πόβιατ Λούμπαν, στο Βοεβοδάτο Κάτω Σιλεσίας της νοτιοδυτικής Πολωνίας.

Βρίσκεται περίπου 3 χλμ. βορειοανατολικά του Λούμπαν και 121 χλμ. δυτικά της πρωτεύουσας του βοεβοδάτου, Βρότσουαφ.

## Παραπομπές


Κατηγορία:Χωριά της Πολωνίας
Άλαν Ρίτσον

Ο **Άλαν Μάικλ Ρίτσον** (28 Νοεμβρίου 1982) είναι Αμερικανός ηθοποιός. Έκανε το υποκριτικό ντεμπούτο του ως Άρθουρ Κέρι / Aquaman στην υπερηρωική τηλεοπτική σειρά του The CW *[[Σούπερμαν: Τα Χρόνια της Νιότης]]* (2005–2010). Από τότε, έχει εμφανιστεί σε διάφορες ταινίες όπως τα *[[The Hunger Games: Φωτιά]]* (2013), *[[Χελωνονιντζάκια (ταινία, 2014)|Χελωνονιντζάκια]]* (2014), *[[Χελωνονιντζάκια II]]* (2016) και *[[Fast X]]* (2023) και σε τηλεοπτικές σειρές όπως τα *[[Titans (τηλεοπτική σειρά, 2018)|Titans]]* (2018–2021) και *[[Reacher (τηλεοπτική σειρά)|Reacher]]* (2022–σήμερα).

## Παραπομπές


## Εξωτερικοί σύνδεσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί τραγουδιστές
Σαβιγί

Το **Σαβιγί** (γαλλικά: *Savilly*) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Ραντόγκοστς

Με την ονομασία **Ραντόγκοστς**, υπάρχουν τα εξής λήμματα:
* Ραντόγκοστς (Λοτζ), συνοικία στο Λοτζ.
* Ραντόγκοστς (Βοεβοδάτο Κάτω Σιλεσίας), χωριό στην Πολωνία.
* Ραντόγκοστς (Βοεβοδάτο Πομερανίας), χωριό στην Πολωνία.
* Φυλακή Ραντόγκοστς, ναζιστική φυλακή κατά τη διάρκεια του Β΄ Παγκοσμίου Πολέμου, στο Λοτζ (τότε Λίτσμανστατ).
Κατηγορία:Αποσαφήνιση
Τακαδιαστάση

μικρογραφία|200x200εσ| Εμπορική συσκευασία τακαδιαστάσης από την εταιρεία Sankyo.
Η **τακαδιαστάση** είναι μια μορφή διαστάσης που προκύπτει από την ανάπτυξη και θρέψη ενός μικροσκοπικού μύκητα, γνωστού και ως *[[Κότζι|Aspergillus oryzae]]* (Koji). 

Έλαβε την ονομασία αυτή από τον Ιάπωνα χημικό Τακαμαΐν Τζόκιχι, ο οποίος ανέπτυξε τη μέθοδο που χρησιμοποιήθηκε για πρώτη φορά για την εξαγωγή του. 

## Ιστορικό
Η λέξη *-διαστάση* προέρχεται από την ελληνική λέξη *διάσταση* που σημαίνει *"διαχωρισμός"*. Αυτή η ένωση είναι ένζυμο και ανήκει σε ομάδα ενζύμων που καταλύουν την υδρόλυση (διάσπαση) του αμύλου σε μαλτόζη και άλλα σάκχαρα.

Ιστορικά, αυτό ήταν το πρώτο είδος ενζύμου που ανακαλύφθηκε από βιοχημικούς (το 1833, από τον Ανσέλμ Παγιέν, που το εντόπισε σε μια λύση μάλτου). Σήμερα, με τη λέξη διαστάση εννοείται οποιαδήποτε α- β- ή γ- αμυλάση που μπορεί να διακόψει τους υδατάνθρακες. 

Η τακαδιαστάση παράγεται και εμπορεύεται από την ιαπωνική εταιρεία Daiichi Sankyo Co., Ltd. (第一三共株式会社 Daiichi Sankyō Kabushiki-kaisha), πολυεθνική φαρμακευτική εταιρεία, δεύτερη σε μέγεθος στην Ιαπωνία.

## Παραπομπές


## Εξωτερικοί σύνδεσμοι
* Jokichi Takamine Taka-Diastase, Adrenaline History of industrial property rights (Japan Patent Office)
* Ανάπτυξη της τακαδιαστάσης
Γάιος Ιούλιος Σολίνος

Ο **Γάιος Ιούλιος Σολίνος** (λατινικά: Gaius Julius Solinus), γνωστότερος ως **Σολίνος** (Solinus), ήταν Λατίνος γραμματικός, γεωγράφος και συντάκτης που πιθανώς άκμασε στις αρχές του 3ου αιώνα μ.Χ. Ο ιστορικός μελετητής Τέοντορ Μόμσεν τον χρονολογεί στα μέσα του 3ου αιώνα. Ο Σολίνος ήταν ο συγγραφέας του De mirabilibus mundi (*Περι των θαυμάτων του κόσμου*) που κυκλοφόρησε με τους τίτλους Collectanea Rerum Memorabilium (Συλλογή θαυμαστών πραγμάτων), Mirabilia και Polyhistor, ο τελευταίος τίτλος προτιμήθηκε από τον ίδιο τον συγγραφέα. Ο Adventus, στον οποίο αφιερώνεται το έργο ταυτίζεται με τον Oclatinius Adventus, Ρωμαίο ύπατο το 218 μ.Χ. Το μεγαλύτερο μέρος είναι παρμένο από τη Φυσική Ιστορία του Πλίνιου και τη γεωγραφία του Πομπονίου Μέλα.

Σύμφωνα με τον Μόμσεν, ο Σολίνος βασίστηκε επίσης σε ένα χρονικό (πιθανώς από τον Cornelius Bocchus) και μια επιτομή του έργου του Πλίνιου με προσθήκες που έγιναν για την εποχή του Αδριανού. Ο Schanz, ωστόσο, προτείνει τα έργα *Roma* και *Prata* του Σουητώνιου.

Μια αρκετά μεγάλη αναθεώρηση του αρχικού του κειμένου έγινε, ίσως από τον ίδιο τον Σολίνο. Αυτή η έκδοση περιέχει μια επιστολή που έγραψε ο ίδιος ως εισαγωγή στο έργο, η οποία δίνει στο έργο τον τίτλο Polyhistor. Και οι δύο εκδοχές κυκλοφόρησαν ευρέως και τελικά το όνομα Polyhistor θεωρήθηκε ως όνομα του συγγραφέα.

Ο σχολιασμός του Saumaise στο *Plinianae Exercitationes* (1689) θεωρείται σημαντικός. Η έκδοση του 1895 από τον Μόμσεν περιλαμβάνει πολύτιμη εισαγωγή για τα χειρόγραφα, τις πηγές που χρησιμοποίησε ο Σολίνος και τους μετέπειτα επιμελητές του έργου. Βλέπε επίσης Teuffel, *History of Roman Literature* (Αγγλική μετάφραση, 1900), 389; και Schanz, *Geschichte der Römischen Litteratur* (1904), iv. I. Υπάρχει μια πρώιμη αγγλική μετάφραση από τον Arthur Golding (1587) και μια σύγχρονη με σχολιασμό από τον Dr. Arwen Apps του Πανεπιστημίου Macquarie.

## Παραπομπές


## Πηγές
*Hermann Walter, Die ‘Collectanea rerum memorabilium’ des C. Julius Solinus. Ihre Entstehung und die Echtheit ihrer Zweitfassung, Wiesbaden, 1969 (Hermes. Einzelschriften, 22).
*Kai Brodersen (ed.), Solinus. New Studies. Heidelberg: Verlag Antike 2014. 
*